b'\n_START_ARTICLE_\nCrno-bijela fotografija\n_START_PARAGRAPH_\nCrno-bijela fotografija (ili monokromatska fotografija) \xe2\x80\x93 fotografija u kojoj slika ima jedan ton, umjesto da registrira boje objekta koji se fotografira. Ona uklju\xc4\x8duje sve oblike crno-bijele fotografije, koja stvara slike koje sadr\xc5\xbee tonove sive, od crne do bijele. Crno-bijela fotografija se danas uglavnom koristi iz umjetni\xc4\x8dkih razloga.\n_START_SECTION_\nOpis\n_START_PARAGRAPH_\nVe\xc4\x87ina modernih crno-bijelih filmova, tzv. pankromatskih filmova, snima cijeli spektar boja. Neki filmovi su ortokromatski, te zapisuju valnu duljinu svjetlosti kra\xc4\x87u od 590 nanometara. Crno-bijelu fotografiju neki smatraju vi\xc5\xa1e suptilnom i interpretativnom, te manje realisti\xc4\x8dnom od fotografije u boji. Crno-bijele slike ne prikazuju izravno svoje subjekte, ali predstavljaju izuzimanje iz stvarnosti, prikazuju\xc4\x87i boje u nijansama sive. Ovo se \xc4\x8desto naziva sivom skalom._NEWLINE_Crno-bijele slike mogu se stvarati upotrebom crno-bijelog filma ili papira, ili manipulacijom slika u boji kori\xc5\xa1tenjem ra\xc4\x8dunalnog programa. Slike u boji se mogu konvertirati u crno i bijelo na ra\xc4\x8dunalu kori\xc5\xa1tenjem nekoliko metoda, npr. smanjenjem zasi\xc4\x87enosti postoje\xc4\x87e slike u modelu RGB, tako da niti jedna boja ne ostane vidljiva (\xc5\xa1to jo\xc5\xa1 uvijek dopu\xc5\xa1ta manipulaciju kanala u boji da se promijene nijanse, poput zatamnjenja plavog neba) ili konvertiranjem slike u verziju s nijansama sivog (\xc5\xa1to trajno eliminira boje) ra\xc4\x8dunalnim programima poput Photoshopa.'